Gruzdavas

Gruzdavas (, ) – kaimas Gudijoje, Vitebsko srities Pastovių rajone, 15 km į pietryčius nuo Pastovių. Patenka į Junkų kaimiškąją apylinkę. Už 3 km praeina plentas Naročius–Glubokas. Veikia Kryžiaus Išaukštinimo katalikų bažnyčia (įrengta XX a. administraciniame statinyje) ir Šv. Jono Krikštytojo cerkvė (past. 1875 m.).

 Istorija 
Vietovardis kildinamas iš žodžio  („kalva, neapsemiama pakiluma šlapynėje“).И. Пракаповiч. Назывы нашых вёсак. Поставы. 2013. ; dar žr. Grūda.

1773 m. Oginskiai Gruzdave pastatydino katalikų bažnyčią. Ji Baltarusijos TSR laikais sugriauta, o jos vietoje pastatytas plytinis pastatas. Atgavus nepriklausomybę, jame įsikūrė katalikų maldos namai.

XX a. pr. Gruzdave ir apylinkėse tebebuvo kalbančių lietuviškai.Zigmas Zinkevičius. Lietuvių kalbos istorija (V t.). Bendrinės kalbos iškilimas. Vilnius: Mokslo ir enciklopedijų leidykla, 1992. p. 239

 Galerija 

 Šaltiniai 

Kategorija:Pastovių rajono gyvenvietės